Datasets:

premio-ai

/

TheArabicPile_Miscellaneous

like 0

Follow

Premio.AI 3

السؤال: مَساحَة نَصيحَة صُورَة إِقتِباس الجواب: عفوا

السؤال: ﻻ الجواب: مش عارف ليه بحس إن الطريقة دى تفتقد لقيمة الذكر مجرد إحساس

السؤال: عاده عمرك ما تتخلى عنها الجواب: التفكير المستمر

السؤال: اكتر مكان بتخاف ى منه الجواب: مش عارف هخاف من مكان ليه

السؤال: ممكن مقترحات لتعلم علم المنطق ؟ الجواب: أنا لسة مبتدىء فيه بس ممكن تبدئى بكتاب متعلق بحيل و مغالطات كتير اسمه التفكير المستقيم و التفكير الأعوج بعد كده ممكن تدخلى على منهج المنطق فى الثانوية العامة ده ممكن يبقى مقدمة تنطلقى منها بعد كده و يسعدنى لو خلال تعلمك و قراءتك تعرفينى ع الحاجات اللى بتوصليلها نتعلم من بعض و لو عندى فيها إضافة أقولهالك

السؤال: فــ رأيك إى هى أنواع الفقر ؟ مع ذكر إقتراح لمحاربة كل نوع ع حدا الجواب: الفقر هو احتياج غير مُشبع الاقتراح إشباعه بس التفاصيل الكتير و تقسيم الأنواع يحتاج تركيز مفتقده دلوقتى و عموما كل اللى كنت هقوله كان هيدور فى أول سطرين بيتهيألى

السؤال: من هو اللص فــ وجهه نظرك ؟ وهل ل السرقة درجات ؟ وهل لها مبررات ؟ الجواب: كان زيج زيجلار قال تشبيه لطيف فى الحكاية دى فى كتاب أراك على القمة اعتبر إن اللص هو اللى بيسرق حياته و إمكانياته بإنه مايستغلهاش كويس ده من باب الشىء بالشىء يُذكر أما عن رأيى فاللص هو اللى ياخد حاجة مش بتاعته سواء كانت مادية أو معنوية هل لها درجات ؟ مش عارف هل لها مبررات ؟ ممكن بس نادر فقط فى حالة إن الشخص عجز عن أى اختيار تانى فعمل كده و هو كاره ده زى اللى هيموت م الجوع مثلا

السؤال: الحمد لله على كل حال هو الامتحان كان طويل وفيه حاجات عاوزه تفكير شويه الجواب: الامتحان كان طبيعى فى رأيى بس أنا اللى ماكنتش تمام فى المذاكرة قبله يعنى لسبب أو لآخر فالحمد لله على كل حال

السؤال: ممكن تنصحنى بكتب عن التنميه البشريه ؟ الجواب: خلينى أسميها المهارات الحياتية أفضل علم التأثير كيفين هوجان جدد حياتك الشيخ محمد الغزالى كيف تكسب الأصدقاء و تؤثر فى الناس ديل كارنيجى العادات السبع للناس الأكثر فاعلية ستيفن كوفى العادة الثامنة ستيفن كوفى إدارة الأولويات ستيفن كوفى قوة التركيز جاك كانفيلد مارك ليس هيوت أغنى رجل فى بابل أراك على القمة زيج زيجلار

السؤال: عامل ايه ياعمر ؟؟ وايه اخبار الامتحان ؟؟ الجواب: الحمد لله يا محمد بخير و فضل من ربنا سبحانه و تعالى الامتحان كان كويس بس أدائى فيه ماكانش كويس

السؤال: نفترض انك زعلان من حد بس عما تشوفه غصب عنك بتعامله عادى خالص كأن مفيش حاجة بس دول اشخاص عاديين عتابى ليهم ملوش اى فايدة مجرد معرفة و السلام تفتكر ده نفاق و انى كده ابقى بكدب ف مشاعرى ابقى غشاشة مثلا ؟ الجواب: مش شرط البشاشة فى التعامل مع الناس انعكاس لقلب صافى طالما مش مصطنعة طيب هى بتبقى مصطنعة و لا بسمة صادقة من قلب طيب ؟ ده بقى سؤال حضرتك تجاوبيه أحسن منى و أنا أشجعك تستمرى على السلوك ده البسمة صدقة طالما صادقة و ممكن تزعلى لأنك بشر بس تتغافلى و دى برضه حاجة كويسة

السؤال: بتاخد وقت اد ايه فى قراءة كتاب ؟ وبتعمل ايه عشان تفضل فاكر الكتاب وفاكر محتوياته ؟ وازاى بتختار الكتاب اللى هتقراه ؟ الجواب: وقت قراءة الكتاب مش ثابت ممكن يبقى يومين مثلا و ممكن يبقى أسبوعين و مش بتتوقف على حجم الكتاب بس و لكن نوعيته و مساحة الوقت اللى عندى و حالتى أنا نفسى من النشاط و الكسل بس بحاول أوصل لأن الكتاب ماياخدش أكتر من أسبوع و شوية كمان أقلل المدة إن شاء الله عشان أفضل فاكر محتويات الكتاب ده يتوقف على نوعية الكتاب و اللى عاوز أتعلمه منه أحيانا بسجل ملاحظات أو عناوين من اللى فى الكتاب فى كشكولى و أحيانا ممكن أرجع للكتاب تانى ف وقت تانى ازاى بختار الكتاب ؟ عادة بتكون عندى أسئلة و أمور عاوز أتعلم عنها فبدور ع الكتاب اللى يساعدنى ف الإجابة مثلا كنت بقرأ قرآن و عاوز أتدبر بعدين خفت أكون بوصل لنتائج غير صحيحة لأنى فهمت غلط فقلت عاوز أشوف كتاب عن تدبر القرآن و التعامل معه و فهمه و هكذا الحاجة التانية بدور فى المجالات اللى تهمنى أكتر من غيرها و أشوف العناوين الموجودة ايه يهمنى أكتر و فى الغالب بقرأ الفهرس الحاجة التالتة افادنى جدا كتاب ماذا أقرأ للدكتور طارق السويدان فى الحصول على أسماء كتب متميزة فى مجالات كتير فبدأت من وقتها يبقى عندى قايمة لكتب مقترحة بدور عليها بحيث لما ألاقى الفرصة ألاقيها أستغلها و الحاجة الرابعة أحيانا ممكن يبقى مؤلف معين جذب اهتمامى و عاوز أوصل لآخر دماغه وصلت لفين فأفضل أدور على كتبه لغاية ما أحس إنى هضمت أفكاره

السؤال: امال حضرتك مستوعب ايه الجواب: لسة بحاول أستوعب الحالة

السؤال: ازيك يابشمهندس الجواب: الحمد لله فى فضل و نعمة من ربنا مش مستوعب إنها اجازة اوى

السؤال: ايه موضوع ده الجواب: 106926169439

السؤال: انا اكتر والله يحبى يلا استمتع بالاجازة بقا الجواب: ادعيلى بقى لحسن أنا شبه فاشل ف الحكاية دى مش بعرف أستمتع بيها إلا لو فيها تدريب ف الغالب

السؤال: الناس الى خلصت امتحانات روحت ليه يبنى كنت عاوز اسلم عليك لما خلصت مع بشمهندس اسامة ملقتكش الجواب: معلش بقى لعله خير كفاية انى شفتك يا صديقى النهاردة انبسطت

السؤال: اعتقد ان الموضوع ده مش هيختلف ع حسب مدى العلاقه لان انا ف كلا الحالتين هو شايفنى ظالمه وانا طبعا مقبلش بكده المشكله ان الشخص ده لاعايز يقول انا ظلمته ف ايه ولا عايز يواجهنى كل اللى عرفته انى ظالماه وخلاااص الجواب: أنا رأيى تخلى الجسر مفتوح و الباب موارب لكن ماتتعبيش نفسك بالموضوع كتير طالما كده لو مكانك فى الشخص اللى يحكم علىّ من غير مايسمعنى و لا يرضى يقول بنفسه مش بهتم بعد كده أوى بقى بيفكر فى ايه لأن طبيعى يكون بيفكر فى الغالب غلط لكنها برضه تفرق حسب عمق العلاقة لأن لو شخص قريب جدا الحكاية بتفرق كتير أوى

السؤال: كلنا بيجيلنا وقت بنحتاج نتكلم مع حد امتى يكون كلامك مع حد فى حاجه تاعباك غلط ؟ الجواب: سؤال حلو تجربتى المحدودة بتقولى إنه بيبقى غلط لما يبقى الواحد محتاج الأول يتكلم مع نفسه و يظبط أموره معاها و بيبقى غلط لما نختار الشخص غير المناسب و نكلمه عن حاجات مش المفروض نتكلم معاه فيها

السؤال: هو المفروض تشيل ذنب حد إتضايق لأنك ماعرفتش تلبى له طلب ؟ مع أنك حاولت كثير لكن ماقدرتش وتعبت ؟ بمعنى هل الإحساس بالذنب إن فى حد زعلان لأنك ماقدرتش تساعده عادى وفعلا غلط إنك ماقدرتش ؟ الجواب: أنا كنت فاكر كده زمان بس اتعلمت بعدها إنى مش هقدر أساعد كل الناس و دى أصبحت عندى حقيقة مؤكدة واضحة جدا و بالتالى الإحساس بالذنب إنك ماكانش فى ايدك تساعد ى إنسان مش كويس لأنك كده هتعذب ى نفسك باستمرار لأن باستمرار هيبقى فيه ناس مش في ايدك مساعدتهم ممكن يبقى فيه شوية حزن لأنك تتمنى الخير للجميع و ده شىء طبيعى و كويس لكن الإحساس بالذنب على حاجة هى فى حقيقتها من قوانين الحياة أعتقد إنه تجنّى على النفس

السؤال: لو حد ظالمك وانت قولتله ان انت مظلووم وهو مقتنعش بكده المفروض ان انت تواجهه تانى عشان احساس الظلم اللى عندك ده ولا المفروض ان انت عملت اللى عليك وخلاااص الجواب: دى نقطة معقدة شوية لأن ممكن أكون أنا كمان ظالمه و ممكن اكون أسأت تقدير الموقف و دى حاجة بتحصل لنا كتير بس عموما تصرفى مع الشخص يختلف على حسب مدى عمق علاقتى بيه

السؤال: هتعمل ايه فى الاجازه الجواب: كنت حاطط تصور على إنها أسبوعين اتنين و فوجئت النهاردة إنها شهر تقريبا فلسة هرتب دماغى من جديد إن شاء الله من النهاردة للجمعة فترة شبه حرة كده أخلص فيهم حاجات عايزة تخلص و اخد فرصتى أشوف عايز أعمل ايه إن شاء الله ف الـ 4 أسابيع الجايين

السؤال: اتمنيتوا انكم تعملوا حاجة ومفدرتوش ايه الحاجة دى يا ترى ؟ الجواب: مش فاكر

السؤال: موقف كل ما تفتكره تضحك الجواب: مش فاكر حاجة دلوقتى

السؤال: انا اسف كنت في المدينه ولسه راجع الجواب: مافيش مشاكل يا صديقى أنا أصلا مابعتش حاجة

السؤال: انا وصلت البيت عشان لو محتاج اي حاجه في الرياضه الجواب: تمام احتمال حاجات تقف معايا فعلا فلو كده هقولك إن شاء الله يا صديقى

السؤال: على فكره حضرتك انسان محترم جدا نفسى اكون زيك الجواب: ربنا يكرمك الإنسان اللى جواه خير زيك كده بيقدر يشوف أجمل ما فى الناس

السؤال: الحمد لله انا كونت فاكره انع عيب عندى انى مش بعرف اتجرء و انمى ف اسلوبى مع الناس وجها لوجه بس تمام و هحاول اتجرء اكثر من كده و شكرا لحضرتك على الافادة بس انا لو حبيت استفسر عن حاجة هاجى لحضرتك لو مفيهاش عطله الجواب: مسألة العيوب بنبالغ فيها أحيانا و أعتقد إن دى فعلا تتظبط بالتدريب و تحدى النفس كده شوية بشوية الإنسان ممكن يتغير و بالنسبة للاستفسارات بعد كده فأهلا و سهلا و مرحبا ده شىء يسعدنى

السؤال: طب معلشى ممكن اصور الورقة اوابعتهالك ع الفيس بعد اذن حضرتك الجواب: مافيش مشاكل طبعا و لو فهمتها مش هتأخر أشوفها بعد الصلاة إن شاء الله

السؤال: معلشى لو هتعب حضرتك تانى ف سؤال كمان بس هى المعادلة دى 2 1 2 1 1 2 2 1 ازاى ؟ الجواب: هو مافيش تعب و لا حاجة الحقيقة أنا مش فاهم السؤال

السؤال: انا ممكن يكون اسلوبى كويس ف الكلام و بعرف اتحاور و اتناقص بالرغم من انى ثقافتى ضئيلة بس المشكله ان ده بييبقى على مواقع الاتصال زى الفيس و خلافه بس ف الطبيعة مش بعرف اتكلم او بمعنى اصح بعرف بس مش زى كلامى على مواقع لاتصال تفتكرى العيب عندى فين و من ايه الجواب: مش شايف إنه عيب و لا حاجة هى مسألة تدريب مش أكتر فى الغالب أنا كنت اخدت حوالى سنة و نص بدرب نفسى من خلال المواقف إنى أتجرأ أتكلم مع الناس و حاليا لازلت بتعلم فى المسألة دى أكتر فبيتهيألى إن الحل هو التدريب بالتدريج و إن كنت ى انت ى أدرى بنفسك منى برضه

السؤال: ازاى انمى اسلوبى ف الكلام ؟ الجواب: أحسن ى الاستماع خاصة للناس اللى أسلوبها متميز و اختلط ى بيهم هتكتسب ى منهم تلقائيا الحاجة التانية ممكن يفيد كتاب كيف تكسب الأصدقاء و تؤثر فى الناس لـ ديل كارنيجى و أعتقد إنه موجود ع النت و هو كتاب مميز جدا ف المسألة دى و الحاجة التالتة عبر ى عن اللى جواك بالأسلوب اللى يناسب اللى قدامك فحاول ى تفهم ى اللى قدامك بيفكر و يتصرف ازاى و ايه الحاجات اللى تهمّه عشان تدخله تدخليله منها و الحاجة الرابعة شوية بحث بسيط فى عنوان مهارات الاتصال و التواصل المهارات المتعلقة بالمرسل و المهارات المتعلقة بالمستقبل و طبيعة العملية دى و الحاجات دى الحاجة الخامسة الأخيرة مش كل المواقف هتعرف ى تتعامل معاها و ده شىء طبيعى فحاول ى تتعلم ى باستمرار من التجارب و تستشير ى ف الموقف اللى ماتعرفش التصرف الأفضل فيها يبقى ازاى

السؤال: والله يابني انت اللي نيتك صافيه انا مكنتش لاقي حد اسئله على الحته دي وكنت هاعملها بطريقه الماتريكس وخلاص فالحمدلله وشكرا ليك والله انا طول الاجابه اللي لفت نظري فقولت يمكن يمكن انا كنت هاقوم اصلا بس يلا الف شكر يا حبي مره تانيه الجواب: ربنا يكرمك صديقى العزيز

السؤال: انت اديتني المفيد ف حقنه ألف شكر ليك يا حبي والله كده تمااااام اوووووي الجواب: حبيب قلبى بقولك انت اللى نيتك سالكة الورقة الصغيرة دى تقريبا مابصيتش فيها إلا يوم المحاضرة و دلوقتى بعد مانت سألت ربنا يكرمك

السؤال: اللي محتاج توضيح اني ازاي اجيب 0 من غير ما استعمل الماتريكس الجواب: مش بقولك انت نيتك سليمة الحتة دى بالذات كنت كاتبها ف ورقة صغيرة مقطوعة من مفكرة و مالقيتهاش إلا بعد ما قرأت سؤالك

السؤال: كنت لسه هسألك ف الجزئيه دي شكرا ليك وللبشمهندسه اللي سألت اينعم عايز توضيح بس زالفل الجواب: سبحان الله انتوا بس تلاقوا نيتكم سليمة فجت فى حتة أنا فاهمها ايه اللى محتاج توضيح أكتر يا صديقى ؟

السؤال: ربنا يوفقك يارب وجزاك الله خير الجواب: جزاكِ الله مثل ذلك و زادك مما يشاء

السؤال: لا تمام اوى كده وضحت الحمد لله شكرا لحضرتك واسفة ع الازعاج الجواب: مافيش إزعاج و لا حاجة يسعدنى أساعد فى أى وقت و شكرا ليكى خليتينى أركز أكتر عشان أوصل للنقطة دى و أفتكرها

السؤال: ماشى تمام ماهو الجزء ده الدكتور قال عليه ان احنا بنقول عليه المحصلة اللى هى بتكون 0 الجواب: اها يبقى قصدك العلاقة المرتبطة بعلاقة تانية ؟ هى كانت فكرتها بيكون عندك عنصر فى المجموعة مثلا فتحول العنصر ده لأنه بقى من المجموعة ده الزوج المرتب العادى اللى بيمثلنا العلاقة بنيجى احنا بقى للعنصر اللى فى ده و نؤثر عليه بحيث يبقى فى و كاننا كررنا نفس العملية و أصبح العنصر اللى كان تانى حاجة ف الزوج المرتب بقى هو دلوقتى الجزء الاول من الزوج المرتب و تبقى دى العلاقة يعنى كان عندنا و دى العلاقة و جينا احنا أثرنا مرة تانية ع بالعلاقة التانية فأصبح عندنا و دى العلاقة زى ما الدكتور قال كده واحد مسافر من المنصورة مثلا لميت غمر و بعدين راح من ميت غمر للزقازيق فمن المنصورة لميت غمر و من ميت غمر للزقازيق و من المنصورة للزقازيق ده 0 و بتبقى دى كأنها علاقة على مرحلتين و الزوج المرتب فيها بيكون دى الفكرة الأساسية بتاعتها هل وضحت بالشكل ده و لا محتاجة توضيح أكتر ؟ و ايه تانى مش واضح فيها ؟ يا رب أسك مايبهدلش الحروف و أماكنها

السؤال: شكرا لحضرتك انا الحمد لله فاهماها تمام بس جزء واحد بس الى مش عارفة اظبطه اللى هو بتااع المحصلة كان اخر جزء اتشرح ف المحاضرة الجواب: هو انا كنت لسة بادىء فى المحاضرة دى دلوقتى فقلبت الورق بسرعة كده أدور ع المحصلة مش واخد بالى قصدك بيها ايه بالظبط فى المجموعة بتاعتنا كان آخر جزء اتشرح هو الـ 2 مرتبطين ببعض معلش ممكن توضحيلى أكتر قصدك أنهى نقطة بالظبط ؟

السؤال: لو سمحت يا بشمهندس ممكن سؤال ف محاضرة دوك شريف الاخيرة الجواب: الحقيقة أنا كنت لسة بذاكرها دلوقتى ممكن تسألى و لو أعرف الإجابة أو قدرت أوصل لها أقولك و يسعدنى

السؤال: رغم ان ربنا امرنا بالتفكير شايف ان مش كل حاجه قابله للتفكير يعنى ف حاجات مفروض نتقبلها زى ما هى ولا لازم كل حاجه نفكر فيها ؟ الجواب: ممكن أتعرف مين بيسأل السؤال ده ؟ لو تحب ى تحتفظ ى بالهوية مجهولة مش مشكلة فى الحالة دى أعد السؤال مرة تانية فقط بس هو أصله عجبنى و عندى فضول أعرف السائل و ده يساعدنى كمان أحسن الجواب

السؤال: ايه علاقه الفن بالثقافه ؟ الجواب: الفن أحد ألسنة الثقافة فى رأيى

السؤال: عايزة أقول لك يا عمر إنك تتصدر قائمة الشخصيات أثرت فىّ و غيرت من أفكارى و بتشحذ همتى لصنع تغيير ربنا يزيدك فقه و علم و تقوى و يبارك فيك و ينفع بك البشرية الجواب: أنا تفاجأت الحمد لله مجرد وضعى فى القائمة دى شرف لى و شهادة منك أسعد بيها

السؤال: علاقه الفن بالثقافه اكتر شئ يبينها ايه ؟ الجواب: مش فاهم السؤال

السؤال: لو قالولك تختار 6 شخصيات من دفعتك يمثلوا اتحاد الطلبة 3ولاد و3 بنات تختار مين الجواب: لسة شوية عشان أقدر أعرف الحكاية دى بالاضافة لانى غالبا هشوف اللى مرشحين نفسهم و أتكلم معاهم أسألهم ناويين ع ايه بالظبط فأضيف تصورهم ده على نظرتى لشخصياتهم و أحدد

السؤال: ايه رايك فى جروب يونكس بعيدا عن الدراسة واللى يخصها يعنى البوستات التانية بشكل عام وتعامل الناس مع بعضها الجواب: فيه حاجات رائعة جدا و فيه حاجات مش حاببها بس هو عموما فى رأيى يعتبر تطور عما كان ف الاول بسبب إن الناس بقت عارفة بعضها شوية

السؤال: بقولك ياعمر انا مقفول قفلة وحشة اوووووووووى وملييش نفس افتح كتاب ومخنوق خنقة زى الزفت حتى مش لية نفس اقول اصلى الظهر استغفر اللة العظيم وفاضل اكتر من نص الرياضة مزاكرتهاش مش عارف اعمل اية وحتى فكرة اعمل حاجة بحبها مثلا تجدد نشاطى خفت ممكن تضيع وقتى الجواب: ربنا يصلح لك أمرك يا صديقى تعرف ؟ أنا ماخلصتش حتى المجموعات و برضه ماكانش جايلى نفس أذاكر و لسة هحاول ألم نفسى دلوقتى اهو فإن شاء الله فيه فرصة تأكد الشيطان يعدكم الفقر أقولك ع حاجة استعذ بالله من الشيطان الرجيم و روح بس اتوضا و تعالى تانى

السؤال: يعنى كدا نفهم انك بتخطط لكل حاجة فى حياتك ولا فى حاجة ممكن تسيبها بظروفها ؟ الجواب: حتى الآن مش كل حاجة بخطط لها خصوصا لو داخل على حاجة ماعرفهاش كويس فمحتاج أفهمها الأول و احدد عاوز منها ايه و هتعامل معاها ازاى و يعتبر موضوع اختيار التخصص ده من أحسن الأمثلة إنى ممكن أخطط و أعدل الخطة فى آخر لحظات لو لقيت ده أنسب لكنى حياتى مقسمة لكذا دور بخطط لهم كلهم فى الغالب ما عدا دور العلاقات بتعلم فيه مبادىء لكن فى الغالب مش بضع فيه أهداف

السؤال: كلُّ فكرة عاشَت قدْ اقتَاتت قلبَ إنسان 424946912023027712 الجواب: عندك حق

السؤال: دخلت حاسبات علشان المجموع ولا كنت عاوزها من الأول ؟ الجواب: الإجابة بالتفصيل هنا 106130933997

السؤال: ماشي يا عمر طب كمل اسئله انا مستني شويه كويسين تانيين لأن دول علي فكره جاوبت عليهم من دماغي معملتش زاي ما قلتلك ههههههه الجواب: شطبنا

السؤال: بشكل مبسط اكيد مش هنعمل خطبة الجمعه هنا الجواب: يابنى هو أنا ببيع سندويتشات تيك اواى

السؤال: ياريت توضحلي الاجزاء اللي مختلف فيها يمكن اقتنع او اعرف حاجه جديده الجواب: عايزنى أجمع كل الأسئلة و إجاباتها و أقول كل النقاط فى إجابة واحدة المواضيع دى ممكن فكرة واحدة منها يطول فيها النقاش أوى صعب أجمعها هنا

السؤال: تقييمك للجابات ؟؟ الجواب: مختلف مع بعض الحاجات اللى فيها و متفق مع بعض الحاجات و ده شىء طبيعى

السؤال: المهم الطويل يابني واعتبرني يا اخي كنت اكبر منك ب 20 سنه والزمن رجع بيا الجواب: ههههههههه ماشى يا جدو محمود

السؤال: انا فخور بيك يا بٌني الجواب: أول مرة أشوف أب أصغر من ابنه

السؤال: ساعات الانسان بيمر عليه تجارب ناس كتير ومش بيتعلم غير لما بيقع هو فى التجربه لأن أكيد تجربته الشخصية هتسيب فيه بصمة أكتر من تجارب اللى حواليه ودا مش معناه اننا نهمل تجارب الآخرين طبعا بس اقصد أقول ان التجارب الشخصية بتكون أبقى فى نفس الانسان من أى تجارب أخرى الجواب: ملاحظة فى محلها

السؤال: بس أكيد مع كل مشكلة بتحصل معاه هو بيكتسب خبرة جديدة علشان كدا لازم يكون فى شوية مجازفه مع قليل من الحذر مع بعض الأمور الهامه الجواب: صحيح بس ليه يستنى المشاكل عشان يتعلم منها خصوصا لو يقدر يتعلم من تجارب غيره و من تحليله للأمور و عندك حق فى إن الثقة فيها شىء من المجازفة و إن كنت أرجح تبقى المجازفة معقولة مش بزيادة عن اللزوم و ده مش معناه اتهام الناس أو سوء الظن بيهم من البداية أبدا و إنما يبقى بيحسن الظن فى اللى حواليه بس يحافظ على نفسه فى نفس الوقت من احتمالات الخطأ عند الناس و زى ما أشرتى الحذر مع الأمور الهامة بيكون أكبر

السؤال: اى رأيك فى الانسان اللى بيثق فى الناس بسرعه ؟ الجواب: إنسان طبيعى ناس كتير كده بس السلوك ده فى حد ذاته مش كويس لأنه هيتصدم كتير و يوقع نفسه فى مشاكل بسبب الثقة فى غير محلها و إن كان فيه إشارة لطيفة إنه إنسان مش بيحمل أذى لحد و بالتالى متوقع ده من بقية الناس و التوقع ده بقى اللى فيه المشكلة

السؤال: نخيل نفسك أنت وصاحبك فى الصحراء وخلاص كنتوا بتموتوا من العطش ومكنش فى غير جرعة ماء بس لشخص واحد ولو واحد شربها التانى هيموت تخيل نفسك فى الموقف فعلا وقلنا هتعمل اى ؟ الجواب: ممكن أتخيل نفسى طاير فى الهوا من غير حاجة بس هل معنى ده إنى على أرض الواقع ممكن أهمل حقيقة الجاذبية ؟ العطش من شعور و المشاعر معرفة حضورية التخيل لا يكفى للإحساس بيه و بالتالى إجابتى هنا مجرد توقع أرجو إنى فى حالة زى دى يكون عندى الإيثار عموما

السؤال: ما هو حضرتك لازم تعرف الأول اى شكل النهضة اللى انت عاوزها علشان تعرف انت هتعمل اى الجواب: كلام صحيح بس الأمور مش بالمثالية دى على المدى البعيد مش بتكون الأمور واضحة أوى خصوصا فى بداية الحياة زى حالتى ممكن تبقى فيه أطراف الرؤية معروفة لكن الرؤية المتكاملة صعب خصوصا فى الأمور المرتبطة بواقع متغير بسرعة زى ماقلت فى الحالة دى بيبقى التخطيط الأنسب قصير المدى مع وضع تصورات عامة للى بعد كده

السؤال: ما هو سبب سؤالى عن التوضيح هو الواقع اللى احنا عايشين فيه لأن معظم اللى بيدعوا انهم من رودا النهضة حاليا لم يفعلوا أى شىء يمت للنهضة بصلة بس هى مجرد شعارات ليهم ربنا يوفقك وتقدر تحقق كل اللى بتتمناه الجواب: اللهم آمين و إياكِ يمكن كنت أنتظر منك ف الحالة دى سؤال أقرب لـ هتعمل ايه عشان تكون فعلا من روّاد النهضة دى و إن كنت لا أدعيها لنفسى و إنما هو أمل

السؤال: مكن توضيح أكتر لشكل النهضة اللى تقصدها ؟ الجواب: نهضة فكرية و علمية و مادية و إيمانية أما الشكل التفصيلي لها فلسة مش واضح عندى خصوصا مع الواقع المتقلب الفترة الحالية

السؤال: نفسى أكون الجواب: واحد من روّاد النهضة القادمة إن شاء الله

السؤال: كيف يبنى المرء مناعة ضدالإنسياق لرأى الكثرة و التطبع بطبائعهم ؟ الجواب: سؤال مهم جدا حسب حدود معرفتى كالتالى 1 تدريب النفس على منع تقديس الأشخاص و الانبهار بهم زيادة عن حدهم الحقيقي 2 تعلم علم المنطق و التدرب على استخدامه فى الحياة و قضاياها علم المنطق دلوقتى ضرورة على رأى د جاسم سلطان 3 جمع المقدمات الصحيحة اللى الواحد يقدر يستخدمها فى الحكم على الأمور بعد كده يعنى يبقى عندى مقاييس أحكم بناءا عليها بدل مايبقى المقياس هو كام واحد مقتنع 4 الاندماج مع القرآن فى الآيات اللى بتتكلم عن اللى وقفوا أمام أقوامهم خاصة سيدنا إبراهيم عليه السلام 5 نقاش الفكرة و ليس الشخص بمعنى إنه لا يهم من صاحب الفكرة المهم هو الفكرة فى حد ذاتها و ده انعكاس للنقطة الأولى 6 نحاول نفهم الرأى العام ده اتبنى بناءا على ايه بالظبط نفهمه و نفهم أسباب تكون الرأى ده ده يزود المناعة لو الرأى خاطىء و يسمح بالاقتناع لو الرأى سليم و يزيدنا بصيرة بالحياة عموما ملاحظة بتبقى موجودة بشكل غير مقصود عند بعض الناس بتوفيق من ربنا سبحانه و تعالى أو بفطرة وضعها فيهم من البداية

السؤال: كيف الحال يا صغيري الجواب: زالفل

السؤال: يا أيها الباكى وراء السور أأحمق أنت فاكر الجواب: هههههههههههههههه ايوة

السؤال: مستر أسامة عز الدين ؟ الجواب: حضرت له ندوة كيف تذاكر مرتين قبل كده و رغم انى ماتعاملتش معاه عن قرب اوى الا انى بحترمه جدا

السؤال: ازاي هتقدر تغير ف العالم ؟ الجواب: أفهم نفسى كويس جدا أفهم العالم و القوانين اللى تحكمه حتى قوانين و مبادىء المال و الإدارة و بناء العلاقات أستغل القدرات و الفرص الموجودة فى حياتى حاليا بشكل إيجابى زى فى فكرة تدريب مشروع حياة أنمى باستمرار من القدرات و الفرص اللى عندى و بالتالى تبقى الدايرة اللى بغير فيها بتنمو باستمرار لكنى مش ناوى أستنى لما تبقى الدايرة كبيرة و بعدها أتحرك أطلب من ربنا سبحانه و تعلى الهداية و التوفيق و المعونة باستمرار أفكر نفسى إن كل شىء بيد الله ده بيعطى الإنسان قوة عظيمة فى مواجهة المواقف الصعبة و المواقف اللى مايعرفش لها حلول و المستقبل المجهول و فى نفس الوقت بيخلى الواحد دايما فاكر مسئوليته عن المواهب و الفرص و نقاط القوة اللى ربنا اداهاله دى نقاط رئيسية و للموضوع تفاصيل كتير

السؤال: ايه الحكم والمبادئ اللي بتحلم تبقي علي ارض الواقع ؟ الجواب: السؤال ده من العمق بدرجة لسة أنا ماوصلتلهاش

السؤال: بعد الكليه ايه رائيك ف الدفعه اولا وف المجتمع ثانيا ؟ الجواب: اعفينى

السؤال: انا تقريبا متعملتش معاك خالص بس بحترم شخصيتك وطريقه تفكيرك فخليك كده وللاحسن ان شاء الله الجواب: احترت أقولك ايه و الله كلمة زى دى بتفرق معايا فعلا جزاكِ الله خيرا و هو احترام متبادل

السؤال: اخر سؤال بتاع الحكم على الناس الجواب: اهاااا جاوبت ع أساس صيغة المخاطب ف السؤال و عموما الاجابة ممكن تؤخذ على المحمل العام برضه

السؤال: ومين قال انى اقصدك انت انا بتكلم عموما الجواب: ده انهى سؤال بالظبط عشان ابقى فاهم طيب

السؤال: إزاى تعرف ان كنت بتحكم على الناس صح ولا لا ؟ فى كل مشكله مثلا مش دايما بيبقى فى ظالم ومظلوم بس بيبقى فى ظلم بين اكتر على طرف السؤال واسع اوى بس جزئية إنك تبقى بتحكم على الناس صح دى تعرفها منين ؟ الجواب: ومين قال إنى بحكم على الناس أصلا سيدنا موسى عليه السلام شاف الخضر بيقتل غلام و اتضح بعد كده إن حكمه على الخضر خاطى فدايما فى اعتبارى مساحة للخطأ و أغلب المشاكل اللى بشوفها بين اتنين بيكونوا الاتنين كل واحد واخد نصيبه من الخطأ

السؤال: طيب هسألك سؤال تانى صالحتها ولا لأ الجواب: حصل و الحمد لله

السؤال: وجه إلى نقداً الجواب: حبيبى استثمر نفسك و ابتغ فيما آتاك الله الدار الآخرة و لا تنس نصيبك من الدنيا و أحسن كما أحسن الله إليك و دى تذكرة أكتر منها نقد

السؤال: مش فضايح ولا حاجه كلنا بنقووووول بدال ندمان فعادى يعنى قول الجواب: لا سيدى الرئيس لن أقول دى حاجة و بين أمى لو عندك سؤال تانى ممكن أجاوب عليه

السؤال: زعلت مامتك ليه ؟ الجواب: بينى و بينها بقى بلاش فضايح

السؤال: وجه رسالة ل 5 أشخاص اختارهم وقولنا عليهم الجواب: طب ما أكلمهم مباشرة و خلاص عموما هختار الناس دول 1 أمى معلش بقى ماتزعليش مش قصدى أضايقك و الله 2 أستاذة إيناس فاروق الشربينى جزاك الله خيرا على الأثر اللى تركتيه فى حياتى 3 لنفسى ركز كويس جدا 4 معاذ محسن مفتقدك جدا جدا جدا 5 للشيخ محمد الغزالى الله يرحمه جزاك الله عنى كل خير

السؤال: طيب واللى شايف انه مش بيعرف يعمل كده يعنى انا مش بعرف اكلم حد لازم هو اللى يكلمنى والله مش كبرياء ولا حاجات من اللى بتتقال دى لا كل المشكله عندى انى بحس ان الشخص ده ممكن يكون مش بيحبنى وانى متطفله عليه المفروض انى ابدا ازاى الجواب: مش كبرياء ولا حاجة أنا عارف و بالمناسبة نفس الشىء من الناحية التانية الناس ممكن تبقى مرحبة بيكى جدا لكن مايطلبوش منك تشاركيهم لأنهم منتظرين ده منك و ببساطة مش عارفين يطلبوا مشاركتك ازاى ده أنا لمسته قبل كده اكتر من مرة فى حالات تانية مبدئيا كل ماطورتى من مهارات الاتصال و التواصل عندك كل مابقيتى بتمارسى الحكاية دى بشكل أفضل و بثقة أكبر و فيه كتاب لطيف لـ ديل كارنيجى اسمه كيف تكسب الأصدقاء و تؤثر فى الناس أما باختصار كده تبدئى ازاى ؟ بابتسامة صادقة تعرفى نفسك بالاسم و لو فيه حاجة للتعريف بحاجة تانية ماشى بعدين تطلبى تتعرفى على اللى قدامك بعد كده يفيدك تسألى سؤال لطيف و بسيط متعلق بحاجة مشتركة مابينكم زى مثلا لو فى محاضرة لسة طالعين منها ايه رأيك فى المحاضرة ؟ و ده بيكون بداية للنقاش و كسر الحواجز يعنى

السؤال: شايف ان الواحد لازم يقرب من الناس ولا الناس هى اللى المفروض تقرب منه يعنى لازم هما يختارووه عشان مثلا مش يفرض نفسه ع حد الجواب: أنا من أنصار المبادرة فى الغالب يعنى الواحد يبادر بنفسه إنه يتعرف على الناس اللى شايف إن معرفتهم هتبقى شىء كويس من غير مايكون بيفرض نفسه و لا حاجة خصوصا فى العلاقات البسيطة مش العميقة يعنى أما العلاقات العميقة فدى بتبنى بالتدريج واحدة واحدة

السؤال: صورتك ع الفيس بوك رووعه أنت بتعرف تتصور كويس الجواب: إلهى يكرمك و يوقف ف طريقك ولاد الحلال أنا بس فى أوقات معينة بتتلقط لى صور كتير فى شغل أو فى غيره فبنقى الحلو و أطلعه و أخبى الباقى صورة الفيس من إبداع كريم محمد مصطفى صديقى العزيز

السؤال: صورتك بالأعلى تحكي حكاية الجواب: صورة البروفايل هنا يعنى ؟ كنا فى فى اجتماع تحضير لتدريب مشروع حياة فى نادى التنمية البشرية 2012 كنت واقف و فى يدى قطعة من الشوكولاتة و مركز حبتين لحظات سعيدة

السؤال: انته نسيت فكره الصوره بتاعة الدفعه ولا ايه الجواب: فاكرها كويس هى بس المشكلة إنى مشغول شوية اليومين دول أو الفترة الجاية إن شاء الله بتعبير أدق فقلت لنائل يسأل الناس ف الأسرة و يشوف مدى استعدادهم لتولى الحكاية دى بالكامل و هو سأل المجموعة اللى شغالة و حصل نقاش بس مش عارف وصلوا لفين و هينفذوا و لا لأ بعتذر جدا لأنى فى الغالب مش نافع أظبط الحكاية دى بنفسى

السؤال: اخبار الامتحان ايه الجواب: الحمد لله يا بشمهندسة كان زى الفل أحسن حاجة الدكتورة عملتها إنها ماجابتش حفظ و تعريفات و كلام من ده و أحسن حاجة عملتها أنا إنى ماحفظتش الحاجات دى

السؤال: بتقول فلو كملت والحجات دى مش موجوده هيبقى الشغل سمك لبن تمر هندى اومال يبقى ايه الحل ؟ الجواب: تقييم سليم للمرحلة اللى فاتت من غير مجاملات وضع مبادىء الأسرة و الأهداف اللى عاوزة توصل لها و أهم قيم تكون موجودة ف العمل شوية بحث ع النت ع الأقل عن مهارات العمل فى فريق مراجعة طريقة تواصل الأسرة مع بعضها و الاجتماعات اختيار مجموعة صغيرة نسبيا تكون بتعبر عن الأسرة بحيث يجتمعوا فى الكلية باستمرار يتابعوا و ينظموا و يعدلوا فى الشغل بحيث يبقى أفضل بكلمات أخرى تقييم المرحلة اللى فاتت إعادة هيكلة الأدوار و المسئوليات بشكل كويس معالجة سلبيات المرحلة اللى فاتت اللى تحدد فى مرحلة التقييم تحسين الإيجابيات اللى كانت موجودة و استغلالها صح تقليل الاستعجال شوية معالجة مشكلة التواصل و حاجات تانية مش فى بالى دلوقتى و الخطوات دى ماتتعملش بشكل فردى و لكن بشكل جماعى منظم و ليها تفاصيل كتير

السؤال: ده شىء اساسي الجواب:

السؤال: انت اخر واحد ف ثايمه الاصدقاء عندي عشان الاسم بالعربي فقلت احط اسمه ولا لا ؟ وقلت يلا بقي مش مشكله الجواب: هههههههههه يعنى السؤال محمّع لو فضيت شوية بقى ابقى اعمل تحليل للإجابات و شوف رأى الناس ف الأسرة فى عمومها شكله ايه بس خلى بالك إن مش شرط تكون الأغلبية صح

السؤال: شايف ه ان الاسره ماشيه ف الطريق الصح ؟؟ ولو اه ليه ؟؟ ولو لا ليه ؟؟ الجواب: هههههههه ليه بس الإحراج ده بقى يا عم عبد الله مانت عارف رأيى يا صديقى شايف إن فيه حاجات رئيسية جدا مفتقدة فى الأسرة فلو كملت و الحاجات دى مش موجودة هيبقى الشغل سمك لبن تمر هندى

السؤال: شايف ه ايه اكتر طريقه للاستفادة من اجازة نصف العام ؟؟ الجواب: الطرق كتير و تفرق من شخص لشخص و بما أنها اجازة فالمهم فيها فى نظرى إنها تشمل 3 حاجات تصفية للفترة اللى فاتت بحيث مانكملش ما بعد الاجازة و احنا شايلين متاعب فاتت علينا مارتحناش منها و لا صفينا حساباتها مع أنفسنا أو غيرنا استمتاع بحاجة الواحد بيحبها خصوصا لو صعب تتعمل ف وقت الدراسة استعداد و تجهيز للى جاى بعدها سواء دراسة أو غيره

السؤال: عايزه اخد كورس انجلش بس يكون كويس ف المنصوره اخده فين ؟؟ الجواب: الحقيقة أنا مش أفضل حد ينصحك لكنى سمعت من شخص أثق فيه إن هو الأفضل فى المنصورة بالإضافة لواحد كمان مش فاكر اسمه و أنصح تسألى حد أخد تدريب ف المكان ده قبل كده إن أمكن برضه

السؤال: طيب اية الحاجات اللى اركز عليها ياباش مهندس فى كل من الويندوز سفن والوورد والاكسل والاكسس يعنى كل شابتر من دول اكيد مشهور بييجى منة حاجات زى التعريفات فى الاكسس معروف بيها وكدة وشكرا لحضرتك الجواب: الحقيقة دى نقطة ماقدرش أفيدك فيها أوى لأنى لسة حتى الآن ماشفتش الامتحانات خاصة امتحان دكتورة شاهندة انا فاكر إنها فى محاضرة الوندوز قالت لنا على صفحة 91 إنها مهمة و كانت بتقول على الفصل الأول إن احنا نفهمه و نفهم المعلومات اللى فيه و هكذا بالنسبة لبرامج الأوفيس فأنا شايف إنك لو جربتى تطبقى الحاجات اللى ف الكتاب و فهمتى بتتعمل ازاى هيبقى ده الأصل لأن الجزء ده عملى أصلا فبيتهيألى الأسئلة فيه بتيجى على شكل ازاى تعمل كذا كذا فى الميدتيرم لو فاكرة إكسل مثلا كان فيه ازاى نكتب شوية بقترح برضه تسألى حد من سنة تانية إن أمكن بما إنهم جربوا

السؤال: كان عندى ظروف اليومين اللى فاتوا ولسة هابدا ناو اعمل اية ياباش مهندس وبعدين عندى مشكلة تانية انا مش عندى االوفيس 2007 وغير كدة لسة جايبة الكومبيوتر من شهر تقريبا ومش بفهم فية الجواب: لعله خير معلش انا كمان ع فكرة كنت مشغول اليومين اللى فاتوا و هبدأ بعد الصلاة إن شاء الله ممكن تبدئى بالتحويلات و الجمع و الطرح تخلصيهم بسرعة بعدين تدخلى على الفصلين بتوع الوندوز و المقدمة اللى ف الأول إذا موجودين فى كتابة ف المحاضرات كان بها لو ماكانتش يبقى الكتاب بعدين تدخلى ع البرامج و رأيى إنك تشوفى حد ينزل لك وندوز 2007 فى الوقت اللى تكونى بتذاكرى فيه الحاجات اللى ف الأول عشان توفرى وقت لأن لما تجربى بنفسك الأمر بيفرق ممكن تطلبى لينك التنزيل من على جروب يونكس أو جروب الدفعة الطريقة اللى هتذاكرى بيها و وقت المذاكرة يعتمد على مذاكرتك الى قبل كده كان شكلها ايه بس عموما فيه فرصة كويسة برضه باقى اليوم تلحقى حاجات كتير إن شاء الله مش لازم تلحقى كل حاجة بس تلحقى كل اللى ممكن تلحقيه بشوية تنظيم و عزيمة و لو احتاجتى مساعدة تحت أمرك إن شاء الله

السؤال: عامل ايه ف المذاكره ؟ الجواب: الحمد لله انشغلت اليومين اللى فاتوا فى حاجة كده و هبدا النهاردة إن شاء الله من لطف تقدير الله عز و جل إن المادة بتاعة بكرة دى بسيطة و مذاكرها قبل كده ماعدا فصل واحد تقريبا

السؤال: اكتبْ شيئًا تأخذ عليّهِ حَسناتٍ الجواب: الحمد لله الذى هدانى لهذا و ما كنت لأهتدى لولا أن هدانى الله

السؤال: لديك 3 دقائق لعمل اعتراف مماذا تريد ان تقول ولمن تريد التحدث الجواب: الحمد لله مافيش غير نفسى اللى شايف إنى محتاج أعترف لها بشوية حاجات كده عن الفترة السابقة من حياتى و عنها هى نفسها و أخليها بينى و بينها بقى

السؤال: شايف مصر ازاي بعد سنة وبعد 5 سنين وبعد 10 سنين ؟ الجواب: مش قادر أشوف شهر واحد قدام بس أرجو إن حالها وقتها يكون أفضل من دلوقتى و نكون اتعلمنا من اللى بيحصل لنا و عارفين نفكر صح

السؤال: ههههه متقلقش ان شاء الله خير بالتوفيق الجواب: ربنا يبارك في عمرك حبيب قلبى ماتحرمش من سؤالك